Source: http://ec.europa.eu/civiljustice/parental_resp/parental_resp_svk_mt.htm
Timestamp: 2017-01-18 16:21:25+00:00

Document:
Kummissjoni Ewropea - Network gudizzjarju ewropew - Risponsabilità tal-ġenituri - Slovakkja
> Slovakkja
L-aħħar aġġornament: 24-08-2006
Risponsabilità tal-ġenituri - SlovakkjaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
F’termini prattiċi, xi jfisser it-terminu legali "ir-responsabbiltà tal-ġenituri"? X’inhuma d-drittijiet u l-obbligi ta’ min ikollu r-responsabbiltà tal-ġenituri? 2.
Bħala regola ġenerali, min huwa responsabbli bħala ġenitur tat-tfal? (bħala regola ġenerali tkun eżerċitata b’mod konġunt mill-ġenituri sakemm jibgħu jgħixu flimkien, imma tista’ tkun ta’ l-omm jekk il-ġenituri ma jkunux miżżewġa) 3.
Jekk il-ġenituri ma jistgħux jew mhumiex lesti li jeżerċitaw ir-responsabbiltà tal-ġenituri fil-konfront tat-tfal tagħhom, tista’ tinħatar persuna oħra minflokhom? (jew jista’ jinħatar tutur jekk il-ġenituri huma mejta jew mhumix kapaċi jieħdu ħsieb it-tifel/tifla tagħhom) 4.
Jekk il-ġenituri jiddivorzjaw jew jisseparaw, kif tiġi ddeterminata l-kwistjoni tar-responsabbiltà tal-ġenituri għall-futur? (bi ftehim komuni jew billi jitilgħu l-qorti) 5.
Jekk il-ġenituri jikkonkludu ftehim dwar il-kwistjoni tar-responsabbiltà tal-ġenituri, liema formalitajiet iridu jiġu rispettati biex il-ftehim ikun jorbot legalment? (eż. l-approvazzjoni ta’ awtorità jew ta’ qorti) 6.
Jekk il-ġenituri ma jistgħux jilħqu ftehim dwar il-kwistjoni tar-responsabbiltà tal-ġenituri, liema metodi alternattivi jeżistu sabiex jintlaħaq ftehim barra mill-qorti? 7.
Jekk il-ġenituri jitilgħu il-qorti, liema kwistjonijiet jistgħu jkunu deċiżi mill-imħallef fejn għandu/ha x’jaqsam/taqsam it-tifel/tifla? 8.
Jekk il-qorti tiddeċiedi li wieħed mill-ġenituri għandu jkollu l-kustodja esklużiva ta’ tifel/tifla, dan ifisser li huwa jew hija jista’/tista’ jiddeċiedi/tiddeċiedi dwar il-kwistjonijiet kollha li għandhom x’jaqsmu mat-tifel/tifla mingħajr ma l-ewwel jikkonsulta/tikkonsulta lill-ġenitur l-ieħor? 9.
Jekk il-qorti tiddeċiedi favur kustodja konġunta ta’ tifel/tifla, dan xi jfisser fil-prattika? 10.
Quddiem liema qorti jew awtorità għandi nitla’ jekk nixtieq niddepożita applikazzjoni dwar ir-responsabbiltà tal-ġenituri? Liema formalitajiet iridu jiġu rispettati u liema dokumenti għandi nehmeż ma’ l-applikazzjoni? 11.
Liema proċedura tapplika f’dawn il-każijiet? Hija disponibbli proċedura ta’ emerġenza? 12.
F’ċerti każijiet, jista’ jkun hemm il-ħtieġa li ssir applikazzjoni quddiem qorti jew awtorità oħra biex tkun infurzata deċiżjoni dwar ir-responsabbiltà tal-ġenituri. Liema proċedura tapplika f’każi ta’ din ix-xorta? 15.
X’għandi nagħmel biex deċiżjoni dwar ir-responsabbilta’ tal-ġenituri li ngħatat fi Stat Membru ieħor tkun rikonoxxuta u infurzata fis-Slovakkja? Liema proċedura tapplika f’dawn il-każi? 16.
Quddiem liema qorti rrid nitla’ fis-Slovakkja biex nopponi r-rikonoxximent ta’ deċiżjoni dwar ir-responsabbiltà tal-ġenituri li ngħatat minn qorti fi Stat Membru ieħor? Liema proċedura tapplika f’dawn il-każi? 17.
Liema liġi tiġi applikata mill-qorti fi proċedura dwar responsabbiltà tal-ġenituri fejn it-tifel/tifla jew il-partijiet ma jgħixux fis-Slovakkja jew huma ta’ nazzjonalitajiet differenti? 1. F’termini prattiċi, xi jfisser it-terminu legali "ir-responsabbiltà tal-ġenituri"? X’inhuma d-drittijiet u l-obbligi ta’ min ikollu r-responsabbiltà tal-ġenituri?
Skond il-Kodiċi tal-Familja u l-ġurisprudenza
tas-Slovakkja ir-responsabbiltà tal-ġenituri (jiġifieri “id-drittijiet u
l-obbligi tal-ġenituri” – “il-kustodja”) jinkludu, b’mod partikolari, il-kura
personali tat-tifel/tifla, il-manteniment, ir-rappreżentazzjoni u
l-amministrazzjoni tal-proprjetà tat-tifel/tifla.
2. Bħala regola ġenerali, min huwa responsabbli bħala ġenitur tat-tfal? (bħala regola ġenerali tkun eżerċitata b’mod konġunt mill-ġenituri sakemm jibgħu jgħixu flimkien, imma tista’ tkun ta’ l-omm jekk il-ġenituri ma jkunux miżżewġa)
Ir-responsabbiltà tal-ġenituri (il-kustodja) hija taż-żewġ
ġenituri b’mod konġunt, irrispettivament minn jekk it-tarbija twelditx fiż-żwieġ
jew barra miż-żwieġ jew jekk il-ġenituri jgħixux flimkien jew le (miżżewġa,
separati jew iddivorzjati).
Ġenitur jista’ jitneħħielu/ha r-responsabbiltà ta’ ġenitur
tiegħu/tagħha (jew tiġi limitata) mill-qorti f’ċirkostanzi serji stipulati
3. Jekk il-ġenituri ma jistgħux jew mhumiex lesti li jeżerċitaw ir-responsabbiltà tal-ġenituri fil-konfront tat-tfal tagħhom, tista’ tinħatar persuna oħra minflokhom? (jew jista’ jinħatar tutur jekk il-ġenituri huma mejta jew mhumix kapaċi jieħdu ħsieb it-tifel/tifla tagħhom)
Iva. Jekk it-tnejn mhumiex legalment kapaċi, tneħħitilhom
ir-responsabbiltà tal-ġenituri jew huma mejta, jista’ jinħatar tutur li
personalment għandu jieħu ħsieb it-tifel/tifla, jirrapreżentah/a u
jamministra l-affarijiet tiegħu/tagħha minflok il-ġenituri. Fuq
4. Jekk il-ġenituri jiddivorzjaw jew jisseparaw, kif tiġi ddeterminata l-kwistjoni tar-responsabbiltà tal-ġenituri għall-futur? (bi ftehim komuni jew billi jitilgħu l-qorti)
Il-qorti trid tiddeċiedi dwar id-distribuzzjoni u
l-eżerċizzju tad-drittijiet u ta’ l-obbligi tal-ġenituri (anki jekk iż-żewġ
ġenituri jkomplu jeżerċitaw ir-responsabbiltà tal-ġenituri b’mod konġunt) jew
tista’ tapprova ftehim bejn il-ġenituri.
L-Artikolu 26(1) tal-Kodiċi tal-Familja:
“Fid-deċiżjoni tagħha li tagħti d-divorzju lill-ġenituri
ta’ tifel/tifla minuri, il-qorti għandha tispeċifika d-drittijiet u l-obbligi
tal-ġenituri fil-konfront tat-tifel/tifla tagħhom fil-perjodu ta’ wara
d-divorzju, b’mod partikolari billi tiddetermina liema ġenitur se jkun fdat
bit-trobbija tat-tifel/tifla u kif kull ġenitur se jikkontribwixxi
għall-manteniment tat-tifel/tifla.”
L-Artikolu 50(1) tal-Kodiċi tal-Familja:
“jekk il-ġenituri
ta’ tifel/tifla minuri ma jgħixux flimkien, il-qorti għandha tiddetermina
d-drittijiet u l-obbligi tagħhom anki fin-nuqqas ta’ mozzjoni dwar dan; b’mod
partikolari għandha tiddeċiedi min għandu jkollu l-kustodja tat-tifel/tifla u
kif kull ġenitur għandu jikkontribwixxi għall-manteniment tiegħu/tagħha.”
5. Jekk il-ġenituri jikkonkludu ftehim dwar il-kwistjoni tar-responsabbiltà tal-ġenituri, liema formalitajiet iridu jiġu rispettati biex il-ftehim ikun jorbot legalment? (eż. l-approvazzjoni ta’ awtorità jew ta’ qorti)
irid jiġi approvat mill-qorti
L-Artikolu 26(2) tal-Kodiċi tal-Familja:
“Id-deċiżjoni li
tagħti d-divorzju lill-ġenituri ta’ tifel/tifla minuri, fejn jiġu speċifikati
d-drittijiet u l-obbligi tal-ġenituri fil-konfront tat-tifel/tifla tagħhom
tista’ tiġi sostitwita minn ftehim bejn il-ġenituri li jeħtieġ l-approvazzjoni
tal-qorti sabiex ikun validu.”
L-ebda wieħed bħalissa. Qed titħejja l-Liġi dwar
il-Medjazzjoni.
Fil-prinċipju, il-qorti tista’ tiddeċiedi dwar kollox
ħlief li tagħti l-kustodja (esklużiva) lil ġenitur. Huwa biss jekk ġenitur
titneħħilu/ha r-responsabbiltà ta’
ġenitur, ġenitur wieħed jista’ jkollu l-kustodja esklużiva. Fil-prattika,
madanakollu, tiddeċiedi (fuq il-mozzjoni tagħha stess) liema wieħed
mill-ġenituri għandu jkollu l-kura personali tat-tifel/tifla u min għandu
jħallas il-manteniment. Fuq mozzjoni tiddeċiedi dwar iż-żjarat u dwar
kwistjonjiet serji oħra fejn il-ġenituri ma jkunux jistgħu jiftiehmu (eż.
il-bidla tal-kunjom). 8. Jekk il-qorti tiddeċiedi li wieħed mill-ġenituri għandu jkollu l-kustodja esklużiva ta’ tifel/tifla, dan ifisser li huwa jew hija jista’/tista’ jiddeċiedi/tiddeċiedi dwar il-kwistjonijiet kollha li għandhom x’jaqsmu mat-tifel/tifla mingħajr ma l-ewwel jikkonsulta/tikkonsulta lill-ġenitur l-ieħor?
Il-kunċett ta’ “kustodja” ma jittraduciex ruħu sew
fis-sistema tal-liġi tal-familja Slovakka. Għandna kunċett ta’ “drittijiet u
responsabbiltajiet tal-ġenituri” li dejjem huma tal-ġenituri b’mod konġunt
(għalhekk qatt ma jista’ jkun hemm “kustodja esklużiva”, sakemm il-ġenitur
l-ieħor ma jkun mejjet, ma jkunx kapaċi legalment jew jitneħħewlu
r-responsabbiltajiet ta’ ġenitur). Minn dan niddistingwu “il-kura personali”
tat-tifel/tifla. Jekk ġenitur għandu l-kura personali ta’ tifel/tifla,
huwa/hija jista’/tista’ jieħu/tieħu d-deċiżjonijiet kollha li huma marbuta
mal-ħajja ta’ kuljum tat-tifel/tifla, imma fejn għandhom x’jaqsmu l-kwistjonijiet
importanti kollha (bidla fir-residenza, skola, eċċ.) irid ikun hemm ftehim
dwarhom miż-żewġ ġenituri (jekk le, iridu jsaqsu lill-qorti għal deċiżjoni).
Iż-żewġ ġenituri iżommu d-dritt li jirrappreżentaw lit-tifel/tifla u li
jamministraw il-proprjetà tiegħu/tagħha. Fuq
Ara t-tweġibiet kollha ta’ qabel, b’mod partikolari dik
għall-mistoqsija numru 8.
Il-Qorti Distrettwali, li fid-distrett tagħha
it-tifel/tifla għandu/ha r-residenza abitwali tiegħu. Ma trid tkun rispettata
l-ebda formalità u l-ebda dokument ma jrid ikun mehmuż, ladarba din hija
proċedura li l-qorti tista’ tibda fuq il-mozzjoni tagħha stess. Jekk jiġux
mehmuża dokumenti għandha tiddependi tabilħaqq mill-kontenut ta’
l-applikazzjoni; ġeneralment ikun meħtieġ iċ-ċertifikat tat-twelid
tat-tifel/tifla.
Jiġu applikati proċeduri semplifikati u inqas formali (mhux
kontenzjużi). Hemm possibbiltà ta’ ordni provviżorju li għandu xorta ta’
proċeduri ta’ emerġenza.
Il-proċeduri kollha dwar ir-responsabbiltà tal-ġenituri
huma eżenti mill-ispejjeż tal-qorti. Is-sistema ta’ l-għajnuna legali
fis-Slovakkja bħalissa hija limitata biss għall-eżenzjoni mill-ispejjeż
tal-qorti u li jkun provdut rappreżentant bla ħlas. Fi proċeduri familjari,
rari jiġri li xi ħadd jagħżel avukat, minħabba l-karattru mhux kontenzjuż
tal-proċeduri. Imma jekk il-persuna tissodisfa l-kondizzjonijiet legali għal
eżenzjoni personali mill-ħlasijiet tal-qorti, il-qorti tista’,
fid-diskrezzjoni tagħha jekk tqis li r-rappreżentazzjoni hija meħtieġa
għall-ħarsien ta’ l-interessi tal-parti, tipprovdi rappreżentant bla ħlas, li
jinkludi avukat.
14. F’ċerti każijiet, jista’ jkun hemm il-ħtieġa li ssir applikazzjoni quddiem qorti jew awtorità oħra biex tkun infurzata deċiżjoni dwar ir-responsabbiltà tal-ġenituri. Liema proċedura tapplika f’każi ta’ din ix-xorta?
Japplikaw il-proċeduri regolari ta’ infurzar (l-infurzar
tal-qorti) ħlief l-infurzar ta’ deċiżjoni dwar il-kura personali (jiġifieri
jekk tifel/tifla għandu/ha jintbagħat/tintbagħat lura għand il-ġenitur li
skond id-deċiżjoni għandu d-dritt għall-kura personali). F’każi ta’ din
ix-xorta, il-proċedura hija aktar iebsa (inqas livelli ta’ pieni finanzjarji
u l-possibbiltà li jkunu involuti l-pulizija u/jew l-awtoritajiet l-oħra biex
jagħtu l-għajnuna tagħhom).
15. X’għandi nagħmel biex deċiżjoni dwar ir-responsabbilta’ tal-ġenituri li ngħatat fi Stat Membru ieħor tkun rikonoxxuta u infurzata fis-Slovakkja? Liema proċedura tapplika f’dawn il-każi?
Bħalissa, m’hemm l-ebda proċedura speċjali
għar-rikonoxximent (sakemm ma jkunx hemm tentattiv għal rikonoxximent uniku
(“preċedenti”) – li ma jkunx segwit bl-infurzar – taħt il-konvenzjoni
tal-Lussemburgu). L-applikant jiffajlja l-applikazzjoni mal-qorti
distrettwali li jkollha l-ġurisdizzjoni sabiex tordna infurzar. Il-qorti se
tikkontrolla l-kondizzjonijiet għar-rikonoxximent fil-kuntest ta’ l-infurzar.
Dan madanakollu se jinbidel meta u jekk tiġi adottata l-emdenda għal-Liġi
dwar il-PIL (il-ħtieġa għal proċeduri speċjali exequatur) u wkoll wara li Brussell II issir applikabbli
fis-Slovakkja. Il-proċedura għandha tkun aktar komplessa (dikjarazzjoni ta’
infurzar ta’ liġi).
16. Quddiem liema qorti rrid nitla’ fis-Slovakkja biex nopponi r-rikonoxximent ta’ deċiżjoni dwar ir-responsabbiltà tal-ġenituri li ngħatat minn qorti fi Stat Membru ieħor? Liema proċedura tapplika f’dawn il-każi?
L-appell għandu jkun dejjem iddepożitat ma’ l-istess qorti
li tkun ħadet id-deċiżjoni oriġinali, imma d-deċiżjoni dwaru tittieħed
mill-qorti reġjonali.
17. Liema liġi tiġi applikata mill-qorti fi proċedura dwar responsabbiltà tal-ġenituri fejn it-tifel/tifla jew il-partijiet ma jgħixux fis-Slovakkja jew huma ta’ nazzjonalitajiet differenti?
Is-sitwazzjoni hija ferm komplessa minħabba l-konsegwenzi
li ma kinux previsti tal-Konvenzjoni ta’ l-Aja ta’ l-1996. Tiġi applikata
l-liġi applikabbli taħt dik il-Kovenzjoni, sakemm m’hemmx trattat bilaterali
fejn f’dak il-każ tapplika l-liġi taħt dak it-trattat.
Ministerstvo spravodlivosti - « Risponsabilità tal-ġenituri - Informazzjoni Ġenerali | Slovakkja - Informazzjoni Ġenerali »

References: qorti 
 qorti 
 qorti 
 qorti 
 qorti 
 qorti 
 qorti 
 qorti